কলকাতায় অনুষ্ঠিত হল ‘কান্তারা চ্যাপ্টার ১’-এর বিশেষ প্রদর্শনী

ওয়েব ডেস্ক : শহর কলকাতায় (Kolkata) আছড়ে পড়ল বহু চর্চিত সিনেমা ‘কান্তারা: চ্যাপ্টার ১’ (Kantara Chapter 1) ঝড়! সপ্তাহান্তে শহরের এক বিলাসবহুল সিনেমা হলে অনুষ্ঠিত হল এই ছবির (Movie) বিশেষ প্রদর্শনী। এই ছবির প্রিমিয়ারে হাজির ছিলেন বিপুলসংখ্যক সিনেমাপ্রেমী, সমালোচক এবং মিডিয়া প্রতিনিধিরা। পরিচালক রিষভ শেট্টি (Rishab Shetty) পরিচালিত এই চলচ্চিত্রটি ২০২২ সালের সর্বাধিক আলোচিত ব্লকবাস্টার ‘কান্তারা’-র প্রিক্যুয়েল। যা গোটা ভারতে এক সাংস্কৃতিক আলোড়ন সৃষ্টি করেছিল।

আগের ছবির মতোই পৌরাণিক কাহিনী আবেগ ও মনোমুগ্ধকর ভিজুয়ালের সংমিশ্রণ দেখা গিয়েছে ‘কান্তারা: চ্যাপ্টার ১’-এ (Kantara Chapter 1) । ছবিটির মূল কাহিনীতে রহস্যময় জগতকে দেখানো হয়েছে। চমকপ্রদ সিনেমাটোগ্রাফি, তীব্র ব্যাকগ্রাউন্ড স্কোর এবং শক্তিশালী অভিনয় ছবিটিকে করেছে আরও গভীর ও আধ্যাত্মিকভাবে স্পর্শকাতর। সমালোচকরা জানাচ্ছেন, ছবিটির গল্পের শুরু কিছুটা ধীর গতিতে শুরু হলেও, দ্বিতীয়ার্ধে তীব্র আবেগ ও শক্তিশালী ক্লাইম্যাক্স দর্শকদের উপর প্রভাব ফেলেছে।

আরও খবর : জুবিনের মৃত্যু, প্রকৃত দোষীদের চূড়ান্ত শাস্তির দাবি স্ত্রী গরিমার

২০২২ সালের ‘কান্তারা’ (Kantara) ছিল এক ঐতিহাসিক সাফল্য। সীমিত বাজেটে নির্মিত হলেও বিশ্বজুড়ে এটি আয় করেছিল ৪০০ কোটিরও বেশি টাকা। সেই ছবিটি বেশ কিছু পুরস্কার পেয়েছিল। সেরা জনপ্রিয় বিনোদনমূলক চলচ্চিত্রের জন্য পেয়েছিল ‘জাতীয় চলচ্চিত্র পুরস্কার’, সেরা অভিনেতার পুরস্কার পেয়েছিলেন রিষভ শেট্টি। কর্ণাটকের উপকূলের সংস্কৃতি ও ঐতিহ্যকে সিনেমার পর্দায় তুলে আনার জন্য ছবিটির প্রশংসা করেছিল সমালোচক মহল।

কলকাতার (Kolkata) তরুণ দর্শকরা বিশেষত ‘জেনজি’ প্রজন্ম ছবিটিকে ব্যাপক উচ্ছ্বাসের সঙ্গে গ্রহণ করেছেন। দর্শকদের অনেকে ছবিটিকে বর্ণনা করেছেন “দৃষ্টিনন্দন ও আধ্যাত্মিকভাবে গভীর অভিজ্ঞতা” হিসেবে। সামাজিক মাধ্যমে ইতিমধ্যেই ভেসে যাচ্ছে প্রশংসার স্রোত। কেউ লিখেছেন, “এটি কান্তারার উত্তরাধিকারকে আরও শক্তিশালীভাবে এগিয়ে নিয়ে গিয়েছে।”

দেখুন অন্য খবর :